ಕೋವಿಡ್: ಪಾಕಿಸ್ತಾನದಲ್ಲಿ ಕಳೆದ 24 ಗಂಟೆಗಳಲ್ಲಿ 111ಮಂದಿ ಸಾವು ಇಸ್ಲಾಮಾಬಾದ್: ಪಾಕಿಸ್ತಾನದಲ್ಲಿ ಕಳೆದ 24 ಗಂಟೆಗಳಲ್ಲಿ ಕೋವಿಡ್ನಿಂದಾಗಿ 111 ಮಂದಿ ಮೃತಪಟ್ಟಿದ್ದಾರೆ. ಇದು ಕೊರೊನಾ ಸೋಂಕಿನ ಎರಡನೇ ಅಲೆ ಅಪ್ಪಳಿಸಿದ ಬಳಿಕ ಒಂದು ದಿನದಲ್ಲಿ ದಾಖಲಾದ ಅತಿ ಹೆಚ್ಚು ಮೃತರ ಸಂಖ್ಯೆಯಾಗಿದೆ. ಡಿಸೆಂಬರ್ 15 ರಂದು ಮೊದಲ ಬಾರಿ ಮೃತರ ಸಂಖ್ಯೆ 100 ಅನ್ನು ದಾಟಿತ್ತು. ಪಾಕಿಸ್ತಾನದಲ್ಲಿ ಈವರೆಗೆ 4,65,070 ಪ್ರಕರಣಗಳು ವರದಿಯಾಗಿದ್ದು, 9,668 ಮಂದಿ ಸೋಂಕಿಗೆ ಬಲಿಯಾಗಿದ್ದಾರೆ ಎಂದು ರಾಷ್ಟ್ರೀಯ ಆರೋಗ್ಯ ಸೇವೆಗಳ ಸಚಿವಾಲಯವು ಹೇಳಿದೆ. ಪಾಕಿಸ್ತಾನದಲ್ಲಿ 417,134 ಮಂದಿ ಸೋಂಕಿನಿಂದ ಗುಣಮುಖರಾಗಿದ್ದು, 2361 ಸೋಂಕಿತರ ಪರಿಸ್ಥಿತಿ ಗಂಭೀರವಾಗಿದೆ. ದೇಶದಲ್ಲಿ ಒಟ್ಟು 38,268 ಸಕ್ರಿಯ ಪ್ರಕರಣಗಳಿವೆ.